ওয়েব ডেস্ক: এক অটো। তার সমস্যা হাজার। হেনস্থাই রোজনামচা যাত্রীদের। যখন-তখন বাড়ছে ভাড়া। তার ধাক্কায়, আম পাবলিক নাজেহাল।
   
শহর-শহরতলিতে অটো রাজত্ব। লাগামহীন-শাসনহীন এক যান। যা নিয়মের ধার ধারে না।  
কলকাতায় বৈধ অটো রুট রয়েছে ১২৫টি। সিংহভাগ রুটেই বেড়েছে ভাড়া।   গড়িয়াহাট থেকে রামলাল বাজার পর্যন্ত রুটে ২ টাকা পর্যন্ত ভাড়া বেড়েছে।
বোসপুকুর থেকে গড়িয়াহাট ভাড়া বেড়েছে ১ টাকা।
গড়িয়াহাট থেকে রুবি মোড় পর্যন্ত ভাড়া বেড়েছে ২ টাকা।
আবার রুবি মোড় থেকে যাদবপুর থানা, এই রুটেও ২টাকা পর্যন্ত ভাড়া বেড়েছে।
যাদবপুর মোড় থেকে নয়াবাদের রাস্তায় ভাড়া বেড়েছে ২টাকা পর্যন্ত।
ওদিকে, যাদবপুর মোড় থেকে কালিকাপুরে ১টাকা ভাড়া বেড়েছে। শিয়ালদহ থেকে পাইকপাড়া রুটে ১ টাকা ভাড়া বেড়েছে।
উল্টোডাঙা থেকে ফুলবাগান, ভাড়া বেড়েছে ২ টাকা।
পার্ক সার্কাস থেকে ধর্মতলা যেতে, ২ টাকা পর্যন্ত ভাড়া বেড়েছে।
পার্ক সার্কাস থেকেই গড়িয়াহাট যেতে হলেও, ভাড়া বেড়েছে ২ টাকা পর্যন্ত।
উল্টোডাঙা থেকে করুণাময়ীর ভাড়া ২ টাকা পর্যন্ত বেড়েছে।
আরজিকর থেকে করুণাময়ী রুটে ভাড়া বেড়েছে ২ টাকা।   ভাড়ার গেরো
ভাড়া নিয়ে মাঝেমঝ্যেই ঝামেলা। চালকের সঙ্গে যাত্রীদের চেঁচামেচি, এসব চলেই। কিন্তু ওই পর্যন্তই। অসহায় যাত্রীরাও। অটো-দাদাগিরি মুখ বুজে মেনে নিয়েই রোজ পথ চলছেন তাঁরা। প্রশাসন বলছে বটে, অটো-দৌরাত্ম্য চলবে না। ভাড়ার বাড়াবাড়ি তো নয়ই। কিন্তু বাস্তবের ছবিটা বদলাচ্ছে কই! প্রশ্ন নিত্যযাত্রীদের।